पाएं अपने शहर की ताज़ा ख़बरें और फ्री ई-पेपरडाउनलोड करें
पीडीएस डीलरों की वेबीनार के जरिए मीटिंग हुई। मीटिंग में कई निर्णय लिए गए। 5 मई से मांगों को लेकर पीडीएस दुकानदार प्रदर्शन करेंगे। हालांकि यह प्रदर्शन सांकेतिक तौर पर होगा। जिसमें दुकानदार आंखों पर पट्टी बांधेंगे। इसके बाद भी मांगे नहीं मानी गई तो राशन का उठाव व वितरण भी बंद करेंगे। बैठक की अध्यक्षता जिला फेयर प्राइस डीलर्स एसोसिएशन के जिलाध्यक्ष कन्हैया उपाध्याय ने की। पीओएस मशीन के जरिए खाद्यान्न वितरण में राज्य भर के 48 पीडीएस दुकानदारों की मृत्यु कोरोना से हो चुकी है। इसके जरिए कोरोना तेजी से फैल रहा है। मृत दुकानदारों के परिजनों के संदर्भ में सरकार से मांगे रखते हुए कहा कि मृतक दुकानदारों के परिजनों को 50-50 लाख रूपर मुआवजा के साथ एक-एक सदस्य को एक सरकारी नौकरी दी जाए। पहले से ही एसोसिएशन की 8 मांगे लंबित : पहले से ही एसोसिएशन की 8 मांगे लंबित है। सरकार इसे गंभीरता से नहीं लेती है तो 5 मई से राज्य भर के 55000 पीडीएस दुकानदार न तो राशन उठाव के लिए चालान भरेंगे और न ही उठाव वितरण होगा। कोरोना संक्रमण के प्रसार को देखते हुए मैनुअल राशन वितरण की व्यवस्था लागू की जाए। पीडीएस दुकानदारों की सुरक्षा का भी सरकार ख्याल करें। सुरक्षा किट साबुन, ग्लव्स, मास्क, सैनिटाइजर भी दिए जाए। इस दौरान वेबीनार में चंचला देवी, राम प्रसाद साह, रामप्यारे साह सहित कई अन्य शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn